钦定古今图书集成/明伦汇编/氏族典/第055卷 > 《廖用贤尚友录》 > 徐成
## 钦定古今图书集成/明伦汇编/氏族典/第055卷 > 《廖用贤尚友录》 > 徐成

按《前秦录》：“成，嵩之叔也。纯直端亮，素为王猛所知，长
不满六尺，丑极当时。猛伐燕时，成以射声校尉为邓
羌部将。猛使成候燕军虚实，期以日中，及昏而返。猛
欲杀之，以正军法。邓羌请之不得，几欲勒兵攻猛。其
爱成若是，从羌奋击燕军，出入燕阵，旁无若人。以功
拜并州刺史，寻加鹰扬将军，帅步骑三万攻拔剑阁”，
进位右将军。姚苌来伐秦，遣成等讨之，为苌所败，获
而弗杀，遂降于苌。苌之将毙也，其子兴杀之。